es en en gl gl gl eo gl gl gl en gl en en en gl gl gl en gl gl gl gl gl gl gl gl gl gl gl gl gl gl gl gl gl gl gl gl gl gl en gl gl es es gl gl gl gl gl gl gl es es gl gl gl gl es gl gl gl gl gl gl gl gl gl gl gl gl es gl gl gl gl gl gl gl gl gl gl gl gl es gl gl gl gl gl gl gl gl gl gl gl gl gl es gl gl gl gl gl gl gl gl gl gl gl gl gl gl gl es es es es gl es gl gl gl gl gl gl gl gl gl gl gl it gl gl es gl gl gl es gl gl gl gl gl gl it gl gl gl gl gl es gl gl gl es gl gl es gl gl gl gl gl gl gl gl gl gl gl gl gl gl gl gl gl gl es gl gl gl gl gl gl gl gl gl gl uk en gl gl gl gl gl es gl es it pt es gl gl pt gl gl en es sv en ceb gl es zh en gl gl gl gl ca gl gl gl gl pt gl es gl es it pt es gl gl pt gl gl en es sv en ceb es hbs_lat en gl en
Buscó por el término 14 - Vinetas desde o Atlántico | A Coruña
If you didn't find what you were looking for, try a new search!
Diario Viñetas 2016: Domingo, 14 de agosto (Última entrada)
Última entrada do Diario Viñetas, no que resumimos a actividade diaria do Festival Internacional da Historieta da Coruña.
Unha vez máis os autores invitados foron os grandes protagonistas na xornada, desde cedo, coa última sesión oficial de firmas desta edición de Viñetas desde o Atlántico. Os artistas envorcáronse en facer que todo todo aquel que fixera cola levásese un recordo, o que provocou que nalgún caso como o de Daniel Torres ou Miguelanxo Prado, director do festival, a sesión tivese que terminar incluso máis aló do horario habitual. Unha anécdota que demostra o tirón e a paixón que estes profesionais desprenden, ante un público que esperaba xa desde bastante antes das 12:00 a apertura das portas.
Xa pola tarde…Chegou o prato forte da xornada! A sala de conferencias do Kiosco Alfonso colgou o cartel de completo para recibir ao mismísimo Chris Claremont, lendario guionista de Patrulla-X, entre outros moitos títulos do mercado norteamericano e de editoriais como Marvel ou DC. Durante máis de dúas horas, o denominado Patriarca Mutante deleitou aos presentes con multitude de anécdotas e un humor do que era imposible non contaxiarse. Sensacións imposibles de reproducir neste diario, pero que, estamos seguros, xa están na memoria de todos os asistentes.
O autor comezou percorrendo os seus inicios trala universidade e a súa peculiar entrada en Marvel Comics, como unha especie de “mozo para todo” das oficinas, unha especie de becario do mundo actual. O propio Stan Lee, segundo conta, chamoulle para contratalo, aínda que non sería ata meses despois que recibiu o seu primeiro (e tamén peculiar) encargo, tras detectar un erro nun cómic protagonizado polo Sarxento Furia. Aos poucos foi tomando conciencia das posibilidades que ofrecía o ser guionista, aproveitando ademais a mencionada experiencia universitaria e as súas viaxes de mocidade. Xogar con todas as posibilidades que ofrece unha situación, facendo preguntas, mesturando conceptos reais con fantasía, unha especie de What if? (Que pasaría si??) constante. Así é como Claremont definiu o seu estilo á hora de abordar a escritura.
Tamén houbo tempo para falar sobre o mundo do cine e a súa relación cos cómics. Para Claremont, estamos nun momento no que, para os guionistas, resulta moi complicado innovar. Nese sentido, ofreceu un amplo resumo da súa relación cos estudos FOX a raíz da súa participación nas películas de X-Men, e a forma na que ditas películas acabaron afectando aos autores, recordando as consecuencias que tivo para Marvel a venda de certos dereitos sobre os personaxes a finais dos 90. Claremont recorda con agarimo as súas etapas en X-Treme X-Men e Los 4 Fantásticos, aínda que ao final volvese unha vez máis a Franquicia Mutante. Para rematar compartiu unha serie de reflexións sobre os títulos mutantes, sobre a súa versión desas historias. Imprescindibles:
Para Claremont, falando sobre a ideoloxía da Patrulla-X, “X-Men foi unha forma de dicir: non teño medo” #Viñetas2016
— Viñetas 2016 (@vinetasdesde) 13 de agosto de 2016
Era moi fácil neses anos sentir medo por aqueles que viñan doutros lugares. X-Men mostraba que non é o aspecto o que importa #Viñetas2016
X-Men nunca foi sobre súperhéroes, con corpos perfectos. Vai sobre a unión, sobre ser máis fortes xuntos. Aplausos na sala ???? #Viñetas2016
A vida é improvisación. Da mesma forma é a vida dos X-Men.Iso é o divertido de escribir.Nunca sabes qué sucederá a continuación #Viñetas2016
A conferencia finalizou cunha espectacular ovación:
Só quédanos despedirnos coas palabras do director de Viñetas desde o Atlántico 2016, que podedes ler en leste enlace, que serven ademais de balance final para esta edición. Desexamos que gocedes tanto como nós desta gran semana, na que A Coruña converteuse unha vez máis na capital internacional do mundo do cómic. foi unha semana chea de actividades oficiais, pero tamén con numerosos eventos paralelos que achegaron o mundo do cómic a todo tipo de públicos.
Hoxe, domingo 14 de agosto, como xa sabedes xa non se celebrará ningún evento oficial de Viñetas 2016. Pero a actividade na feira non cesa. Para máis información sobre as actividades paralelas, non dubidedes en visitar a sección Rúa dá BD. E, por suposto, as exposicións están abertas ao público, de xeito gratuita, ata o próximo 8 de setembro. ¡Non dubidedes en visitalas!
Diario Viñetas 2016: Domingo, 14 de agosto (Última entrada)Vinetas2017-05-26T00:52:28+02:00
Diario Viñetas: Venres, 14 de Agosto
Seguimos un día máis co noso Diario Viñetas, no que resumimos a actividade diaria do Festival Internacional da Historieta da Coruña.
Este pasado xoves tivemos de novo unha xornada intensiva, gozando do mundo do cómic con numerosos eventos, tanto pola mañá, coa roda de prensa de Raquel Córcoles (Moderna de Poueblo) e Mai Egurza e o cedo encontro profesional protagonizado por Alfonso Zapico. Os autores gozaron ademais dunha experiencia inesquecible, grazas á cata de viños ofrecida pola D.O. “Valdeorras”. A xornada continuou pola tarde, con dúas novas conferencias nas que, a pesar do mal tempo, a sala do Kiosco Alfonso estivo máis concorrida que nunca.
— ana oncina (@AnaOncina) August 13, 2015
Joaquín López Cruces foi o primeiro protagonista da tarde. O debuxante andaluz compartiu con Carlos Portela, Miguelanxo Prado e o resto de asistentes curiosidades e detalles da súa traxectoria profesional. Unha traxectoria que, como o propio López Cruces admitiu, foi moito máis intermitente do que lle gustou, por diversas circunstancias persoais e profesionais.
O autor explicou algunhas das súas influencias, o seu método de traballo e, sobre todo, explicou a cadea de sucesos que levou á reedición dunha das súas obras cume, Sol Poniente, nun volume no que se realiza ademais unha comparación coa edición orixinal da obra. A humildad e a paixón deste artista polo seu traballo contaxiouse aos presentes, que se alegraron ao descubrir que Joaquín está comezando a traballar xa nunha nova historia.
Coa sala completamente abarrotada chegou a segunda conferencia da tarde, co fenómeno Moderna de Pueblo como eixe central. Raquel Córcoles e Carlos Carrero realizaron unha presentación do seu proxecto profesional, o seu día a día e os seus plans futuros antes un gran número de afeccionados que demostraron que aínda que as modas veñen e van, Moderna e o resto de personaxes sempre estarán aí para sacar punta co seu humor a todas as ideas e correntes absurdas que nos rodean.
Aínda que ambos admitiron que o seu coñecemento do mundo do cómic aínda tiña que crecer máis (e con iso a narrativa e a forma de presentar a súa serie), o éxito do proxecto permitiulles encarar de diferente forma o futuro. Unha serie de animación baseada nos personaxes de Moderna de Pueblo está en camiño, e a súa idea pasa por continuar explotando o mundo das redes sociais, achegando esta forma de ver o cómic a cada vez máis público. Finalmente, Raquel e Carlos atenderon as preguntas dos moderadores e o público, e ata tiveron tempo de asinar algún exemplar da súa obra.
Para terminar, recordámosvos os eventos máis destacados que están programados para hoxe, Venres 14 de Agosto de 2015. Para máis información sobre as actividades paralelas, non dubidedes en visitar a sección Rúa da BD. E, por suposto, as exposicións están abertas ao público, de xeito gratuita. ¡Non dubidedes en visitalas! Recordámosvos ademais que hoxe terá lugar unha nova sesión de firmas oficial, nesta ocasión con todos os autores invitados, a excepción de Mai Egurza, que xa realizou a súa sesión de firmas o pasado mércores 12 de Agosto.
12:00 Encontro profesional, con Chloé Cruchaudet (só para profesionais acreditados)
18:00- 20:00 Sesión de firmas oficiais de Viñetas desde o Atlántico 2015, en PALEXCO
18:30 Presentación de “Subterfuge”, en Kiosco Alfonso
19:45 Conferencia de Alfonso Zapico, en Kiosco Alfonso
Diario Viñetas: Venres, 14 de AgostoVinetas2017-05-26T00:52:33+02:00
O AGARIMO CÓMPLICE DUNHA CIDADE QUE SE ENTREGA A VIÑETAS
O AGARIMO CÓMPLICE DUNHA CIDADE QUE SE ENTREGA A VIÑETAS
O AGARIMO CÓMPLICE DUNHA CIDADE QUE SE ENTREGA A VIÑETAS
Viñetas desde o Atlántico2022-08-15T12:19:53+02:00
A afluencia de público ás salas de exposicións, á Rúa da BD e ás charlas cos autores convidados confirman o éxito e o pulo do Salón Internacional do Cómic da Coruña no seu 25 aniversario
O AGARIMO CÓMPLICE DUNHA CIDADE QUE SE ENTREGA A VIÑETAS
“O modelo dun evento como Viñetas só é concebible e desenvolvible desde o público. A non existencia destas opcións sería dramático para a cultura desde unha concepción democrática e de excelencia”, sinala o debuxante Premio Nacional de Cómic 2013 Miguelanxo Prado, director do Festival.
As salas de exposicións a rebordar. A actividade na Rúa da BD, incesante. Os encontros cos autores convidados á 25 edición de Viñetas desde o Atlántico co aforo completo e cos afeccionados de pé. En resumo, o “abarrote” cómplice dunha cidade que se entrega ao seu Salón Internacional de Cómic, un festival consolidado e agarimado polos coruñeses e os miles de afeccionados e turistas que cada ano, en agosto, se achegan ata o centro para retratarse cos personaxes de cómic que se agochan en cada esquina e para mergullarse nunha Coruña de banda deseñada.
Cando onte á noite remataron as derradeiras charlas do programa de Viñetas desde o Atlántico 2022 (a do francés Pierre Alary, autor de Don Vega, e as dos creadores de Blacksad Juanjo Guarnido e Juan Díaz Canales) chegou á súa fin unha semana de reencontros de moitos amigos da banda deseñada, creadores que se foron atopando nestes 25 anos, confirmando que seguen creativamente tanto ou máis potentes. Durante estas dúas décadas e media pasaron polo festival máis de 275 creadores, consagrados e noveis, unha nómina na que se rexistran boa parte dos popes da Novena Arte nacional e internacional. “Neste tempo, puidemos ver como se van incorporando novas autoras e autores que manteñen o nivel ben alto e abren novas opcións e formas de entender a historieta”, explica Miguelanxo Prado, director de Viñetas. Para Prado, sempre é xenial “este reencontro entusiasta co público, cuxa complicidade non podemos senón agradecer un ano máis; as exposicións estiveron abarrotadas todos os días e a feira dos libreiros súperactiva; chea a sala de conferencias nos encontros cos creadores invitados”. “Esta é a edición que nos reafirma na diagnose da boa saúde creativa do cómic español en todos os ámbitos e mercados e na aparición de novas xeracións de autores nos que a media de homes e mulleres xa está naturalmente equilibrada”.
Espazo cultural público fronte á oferta da iniciativa privada
O debuxante Miguelanxo Prado teima en defender o carácter público deste tipo de iniciativas. “Coa traxectoria e perspectiva destes 25 anos de Viñetas non podemos senón defender a necesidade de que exista un espazo cultural público alternativo á oferta que se pode facer desde a iniciativa privada. O modelo dun evento como o noso só é concebible e desenvolvible desde o público. A non existencia destas opcións sería dramático para a cultura desde unha concepción democrática e de excelencia”.
Os orixinais das exposicións de Viñetas continuarán ao dispor do público nas distintas salas municipais ata o 4 de setembro.
O AGARIMO CÓMPLICE DUNHA CIDADE QUE SE ENTREGA A VIÑETASViñetas desde o Atlántico2022-08-15T12:19:53+02:00
O ABARROTE CÓMPLICE DUNHA CIDADE QUE SE ENTREGA A VIÑETAS
O ABARROTE CÓMPLICE DUNHA CIDADE QUE SE ENTREGA A VIÑETAS
O ABARROTE CÓMPLICE DUNHA CIDADE QUE SE ENTREGA A VIÑETAS
Viñetas desde o Atlántico2022-08-13T12:13:18+02:00
A afluencia de público ás salas de exposicións, á Rúa da BD e ás charlas cos autores convidados confirman o éxito e o pulo do Salón Internacional do Cómic da Coruña no seu 25 aniversario
O ABARROTE CÓMPLICE DUNHA CIDADE QUE SE ENTREGA A VIÑETAS
“O modelo dun evento como Viñetas só é concebible e desenvolvible desde o público. A non existencia destas opcións sería dramático para a cultura desde unha concepción democrática e de excelencia”, sinala o debuxante Premio Nacional de Cómic 2013 Miguelanxo Prado, director do Festival.
As salas de exposicións a rebordar. A actividade na Rúa da BD, incesante. Os encontros cos autores convidados á 25 edición de Viñetas desde o Atlántico co aforo completo e cos afeccionados de pé. En resumo, o “abarrote” cómplice dunha cidade que se entrega ao seu Salón Internacional de Cómic, un festival consolidado e agarimado polos coruñeses e os miles de afeccionados e turistas que cada ano, en agosto, se achegan ata o centro para retratarse cos personaxes de cómic que se agochan en cada esquina e para mergullarse nunha Coruña de banda deseñada.
Cando esta noitiña rematen as derradeiras charlas do programa de Viñetas desde o Atlántico 2022 (a do francés Pierre Alary, autor de Don Vega, e as dos creadores de Blacksad Juanjo Guarnido e Juan Díaz Canales) chegará á súa fin unha semana de reencontros de moitos amigos da banda deseñada, creadores que se foron atopando nestes 25 anos, confirmando que seguen creativamente tanto ou máis potentes. Durante estas dúas décadas e media pasaron polo festival máis de 275 creadores, consagrados e noveis, unha nómina na que se rexistran boa parte dos popes da Novena Arte nacional e internacional. “Neste tempo, puidemos ver como se van incorporando novas autoras e autores que manteñen o nivel ben alto e abren novas opcións e formas de entender a historieta”, explica Miguelanxo Prado, director de Viñetas. Para Prado, sempre é xenial “este reencontro entusiasta co público, cuxa complicidade non podemos senón agradecer un ano máis; as exposicións estiveron abarrotadas todos os días e a feira dos libreiros súperactiva; chea a sala de conferencias nos encontros cos creadores invitados”. “Esta é a edición que nos reafirma na diagnose da boa saúde creativa do cómic español en todos os ámbitos e mercados e na aparición de novas xeracións de autores nos que a media de homes e mulleres xa está naturalmente equilibrada”.
Espazo cultural público fronte á oferta da iniciativa privada
O debuxante Miguelanxo Prado teima en defender o carácter público deste tipo de iniciativas. “Coa traxectoria e perspectiva destes 25 anos de Viñetas non podemos senón defender a necesidade de que exista un espazo cultural público alternativo á oferta que se pode facer desde a iniciativa privada. O modelo dun evento como o noso só é concebible e desenvolvible desde o público. A non existencia destas opcións sería dramático para a cultura desde unha concepción democrática e de excelencia”.
Mañá, domingo, é tempo de despedidas. Durante a xornada deixarán A Coruña os debuxantes e guionistas convidados a esta 25 edición de Viñetas: Pierre Alary, Juanjo Guarnido, Juan Díaz Canales, Alicia Jaraba, Borja González, Mayte Alvarado, Sergi San Julián, Emma Ríos, David Rubín, Dani Bermúdez, Fidel de Tovar, Fernando de Felipe e Jesús Alonso Iglesias. Pero queda a súa obra, centos de orixinais que continuarán expostos nas distintas salas municipais ata o 4 de setembro. E a Rúa da BD estará aberta toda a xornada, para que os máis rezagados fagan as súas últimas compras editoriais.
O ABARROTE CÓMPLICE DUNHA CIDADE QUE SE ENTREGA A VIÑETASViñetas desde o Atlántico2022-08-13T12:13:18+02:00
O PROGRAMA DE VIÑETAS INCLÚE ESTE VENRES UNHA DAS SÚAS CITAS MÁIS AGARDADAS: A PRIMEIRA SESIÓN DE FIRMAS COS AUTORES E AS AUTORAS
O PROGRAMA DE VIÑETAS INCLÚE ESTE VENRES UNHA DAS SÚAS CITAS MÁIS AGARDADAS: A PRIMEIRA SESIÓN DE FIRMAS COS AUTORES E AS AUTORAS
O PROGRAMA DE VIÑETAS INCLÚE ESTE VENRES UNHA DAS SÚAS CITAS MÁIS AGARDADAS: A PRIMEIRA SESIÓN DE FIRMAS COS AUTORES E AS AUTORAS
Viñetas desde o Atlántico2022-08-11T11:03:35+02:00
Os afeccionados poderán achegarse entre as 18 h e as 20 h ás mesas onde asinarán exemplares os creadores
O PROGRAMA DE VIÑETAS INCLÚE ESTE VENRES UNHA DAS SÚAS CITAS MÁIS AGARDADAS: A PRIMEIRA SESIÓN DE FIRMAS COS AUTORES E AS AUTORAS
Na xornada de mañá tamén volverá estar de actualidade un dos maiores desastres ambientais do noso país, a marea negra causada polo accidente do petroleiro Prestige nas costas galegas, hai agora dúas décadas. Será na charla que, a partir das 19.30 horas, ofrecerán Sergi San Julián, autor dos debuxos da novela gráfica “A conta Atrás”, e o seu guionista, Carlos Portela; unha obra que narra o sucedido naqueles fatídicos días que deron lugar a ese berro xa universal de “Nunca máis”.
Chega unha das propostas máis esperadas cada ano en Viñetas desde o Atlántico. Os autores convidados deste 25 aniversario do Salón do Cómic da Coruña estarán ao dispor dos seus seguidores para asinarlles exemplares das súas obras no que será a primeira sesión de firmas desta edición. Será mañá venres entre as 18 h e as 20 horas, na carpa da organización de Viñetas na Rúa da BD. Unha xornada na que tamén se falará do accidente do Prestige (2002) e dos días que seguiron ao que rematou por ser un dos desastres medioambientais máis grandes do noso país. O debuxante da novela gráfica  A conta atrás, Sergi San Julián, e o seu guionista, Carlos Portela, charlarán cos afeccionados ás 19.30 horas, no Kiosco Alfonso. A obra de ambos os dous narra en sentido inverso e cun cadro coral de personaxes o sucedido naqueles fatídicos días nos que a marea negra provocada polo afundimento do petroleiro tinguiu as costas galegas. Os orixinais da versión íntegra de A conta atrás están na sala Palexco. A conversa poderase seguir tamén en liña, a través da ligazón charlas viñetas.
É a segunda vez que o estalido cidadán provocado pola traxedia do Prestige, que deu orixe ao slogan  de rexeitamento “Nunca máis”, vén a Viñetas. A primeira parte da novela, publicada en 2008, xa integrou daquela a oferta expositiva do salón. Agora volve facelo na súa versión íntegra, que inclúe unha segunda parte, ata o de agora inédita. Con prólogo de Manuel Rivas, epílogo de Miguelanxo Prado, e moito material adicional, o novo volume publícase este ano no que precisamente van  20 do desastre. A mostra cobre o espazo que sempre dedica o festival corunés a aquelas obras que utilizan a linguaxe do cómic para a denuncia e a crítica social.
De formación autodidacta, Sergi San Julián deuse a coñecer ao gran público con Gorka, serie de fantasía heroica que iniciou en solitario e continuou coa colaboración de Albert Monteys. Máis tarde retomou ao personaxe nunha miniserie escrita por Carlos Portela, con Fernando Iglesias (Kohell) a cargo dos storyboards. Nos últimos anos participou en sagas creadas por outros autores e para o mercado francobelga. San Julián traballa de forma habitual coa axencia Comicon, colaborou nas cabeceiras Micky Maus e Power Rangers, e creou, xunto a Alexis Capera, The staff. A súa obra como humorista gráfico tivo difusión en diversos xornais, revistas de humor e publicacións alternativas: desde Kale Gorria a l’Accent ou El Jueves. Na súa bibliografía ocupa un lugar destacado A conta atrás, novela gráfica escrita por Carlos Portela que por fin publica a editorial ECC de forma íntegra, en castelán e mais en galego, en coincidencia co vixésimo aniversario do desastre do petroleiro.
Xabarín e Las chicas del cable
Guionista e membro do equipo de Viñetas desde o Atlántico desde os seus inicios, Carlos Portela é analista de Banda Deseñada desde 1983 cando, ao fundar o fanzine Interlinea, incluíu a sección de crítica Nomofan. Na TVG foi guionista e presentador de Xabarín Club, programa infantil emblemático da Televisión de Galicia e que tamén está este ano de aniversario. Fixo o guión da aclamada e inconclusa serie Impresiones de la Isla (dous números), con debuxos de Fernando Iglesias, obra que obtivo tres nomeamentos no Salón do Cómic de Barcelona. Son da súa autoría Kami Seeds (editorial Camaleón, con Víctor Rivas e Fernando Iglesias) e Vox Populi (con Víctor Rivas). Asinou a segunda etapa de Gorka  outra vez con Iglesias e agora ademais con Sergi San Julián. Entre 1995 e 2000 publicou con Fernando Iglesias a serie O labirinto de pedra no magacín Compostelán. Igualmente con Iglesias participou na antoloxía internacional Comix 2000. Colaborou, ademais, con publicacións como Krazy Cómics, Totem, Fronte Comixario e El País.
Portela traballou tamén para o mercado francobelga coa serie Os Heresiarcas, con debuxos de Das Pastoras, publicada en EEUU baixo o nome Deicide. Bateu marcas de vendas na editorial Glénat recuperando o personaxe de Esther debuxada por Purita Campos e participou na segunda etapa da revista BD Banda facendo de novo tándem con Iglesias (Kohell). Ademais realizou guións para diversos programas da TVG e foi director creativo de promocións da cadea autonómica. Para o cinema fixo o guión da longametraxe El año de la garrapata, dirixida por Jorge Coira. Tamén escribiu series para televisión, como Pai Casares, da que foi produtor; Matalobos, Piratas; Las chicas del cable ou Velvet Colección, por citar algunhas.
O PROGRAMA DE VIÑETAS INCLÚE ESTE VENRES UNHA DAS SÚAS CITAS MÁIS AGARDADAS: A PRIMEIRA SESIÓN DE FIRMAS COS AUTORES E AS AUTORASViñetas desde o Atlántico2022-08-11T11:03:35+02:00
FERNANDO DE FELIPE, O DEBUXANTE REFERENTE DO CÓMIC ESPAÑOL, E MAIS EMMA RÍOS E DAVID RUBÍN, ARTISTAS GALEGOS DE PROXECCIÓN INTERNACIONAL, DEPARTEN MAÑÁ COS AFECCIONADOS DE VIÑETAS
FERNANDO DE FELIPE, O DEBUXANTE REFERENTE DO CÓMIC ESPAÑOL, E MAIS EMMA RÍOS E DAVID RUBÍN, ARTISTAS GALEGOS DE PROXECCIÓN INTERNACIONAL, DEPARTEN MAÑÁ COS AFECCIONADOS DE VIÑETAS
FERNANDO DE FELIPE, O DEBUXANTE REFERENTE DO CÓMIC ESPAÑOL, E MAIS EMMA RÍOS E DAVID RUBÍN, ARTISTAS GALEGOS DE PROXECCIÓN INTERNACIONAL, DEPARTEN MAÑÁ COS AFECCIONADOS DE VIÑETAS
Viñetas desde o Atlántico2022-08-10T11:46:38+02:00
Os autores convidados do 25 Salón Internacional do Cómic cumprirán un ano máis coa tradición e viaxarán a Santiago de Compostela para percorrer a capital galega, Patrimonio da Humanidade
FERNANDO DE FELIPE, O DEBUXANTE REFERENTE DO CÓMIC ESPAÑOL, E MAIS EMMA RÍOS E DAVID RUBÍN, ARTISTAS GALEGOS DE PROXECCIÓN INTERNACIONAL, DEPARTEN MAÑÁ COS AFECCIONADOS DE VIÑETAS
De Felipe sentará na mesa do salón de actos do Kiosco Alfonso a partir das 18.15 horas e David Rubín e Emma Ríos, ás 19.30 horas. Os orixinais dos tres autores están en Palexco e o propio Kiosco Alfonso
Tres pesos pesados de distintas xeracións da banda deseñada española serán os protagonistas mañá xoves, día 11, dos encontros cotiás cos afeccionados desta 25 edición de Viñetas desde o Atlántico. Trátase de Fernando de Felipe, un dos debuxantes de culto do cómic español, figura esencial no nacemento da historieta adulta no noso país, e mais os laureados creadores galegos Emma Ríos e David Rubín. Ambos os dous, moi novos cando se desenvolveron as primeiras edicións do festival, que visitaban coma seguidores, convertéronse nestes anos en artistas recoñecidos internacionalmente, cunha traxectoria incuestionable. Como cada día, as charlas do tres autores serán na sala de conferencias do Kiosco Alfonso. A primeira, con De Felipe,  ás 18.15 horas e, a partir das 19.30 horas, Ríos e Rubín.
Mañá tamén será un día singular para os convidados desta especial edición das vodas de prata do salón internacional. Cumprindo cunha tradición interrompida unicamente pola pandemia do Covid 19, todos os creadores viaxarán á capital galega, Santiago de Compostela, para facer un percorrido polo seu centro histórico, Patrimonio da Humanidade.
Doutor en Belas Artes pola Universidade de Barcelona, Fernando de Felipe é profesor titular da Facultade de Comunicación Blanquerna, onde dirixe desde 2006 o máster oficial en Cinema e TV da Universitat Ramon Llull. Aínda que leva máis de dúas décadas centrado no mundo audiovisual, tanto no eido docente como de autor, é un debuxante de culto dos anos 80 e 90, cuxo traballo desa etapa volve estar de plena actualidade pola súa reedición este 2022. A través da Biblioteca Fernando de Felipe e da man da editorial ECC, Nacido Salvaje inicia a reedición de toda a súa obra como historietista, incluíndo, ademais, material inédito.
Desde finais dos anos 80 e ata finais do 80, De Felipe estivo enteiramente dedicado ao mundo do cómic, publicando a nivel internacional obras como a citada Nacido salvaje e ADN, ambas as dúas con guión de Óscar Aibar. Tamén S.O.U.L., con guión de Jaime Vaney e, posteriormente, xa en solitario, El hombre que ríe, Marketing & Utopía Made in USA, MUSEUM, premio do Salón do Cómic de Barcelona, e as dúas primeiras partes da triloxía Black DeKer. Durante ese período, De Felipe converteuse nun dos autores de referencia do panorama nacional. Foi tamén realizador e guionista de cinema e televisión e crítico televisivo do diario La Vanguardia.
A exposición dos seus orixinais está no Kiosco Alfonso.
Emma Ríos é licenciada en Arquitectura pola  Universidade da Coruña, profesión que dende un principio compatibilizou coa creación de historietas. A autora galega traballou para as dúas editoriais de cómic máis importantes de Estados Unidos, Marvel e DC. Para a primeira debuxou series como Runaways, Dr. Estraño, Firestar, The Amazing Spiderman, Osborn, Heralds e Capitana Marvel. Neste último traballo coñeceu á guionista Kelly Sue DeConnick, coa que estableceu unha gran amizade e que a levaría, en última instancia, a abandonar a famosa editorial para dedicarse a crear os seus propios proxectos. O primeiro foi Bella Muerte, con guións da citada Kelly Sue DeConnick, unha serie que combina de forma maxistral o realismo máxico coa brutalidade do western crepuscular. Foi nomeada a varios premios Eisner en 2014, gañou logo o Premio á Mellor Obra Internacional no festival de Expocómic no ano 2015 e a medalla de bronce no Japan International Manga Award.
Coa terceira entrega da serie, titulada La Rata, obtivo en 2020 o premio Eisner a mellor portadista. Ríos asina tamén, como autora completa, I.D., unha distopía que igualmente estivo nomeada aos premios Eisner de 2017, e Mirror, neste caso coma responsable do guión, en colaboración coa debuxante malaya Hwei Lim. Desde entón está máis centrada na realización de historias curtas, entre as que destacan as súas colaboracións no primeiro número da nova colección Batman Black and White, La casa del pantano: cuentos de la ciénaga, con guión de Vita Ayala; Marvel Divas e Villanos de Gotham Especial Aniversario. Ademais do seu labor como historietista, nos últimos anos destacou como ilustradora e como portadista.
Os orixinais da obra de Emma Ríos están no Kiosco Alfonso.
A biografía artística de David Rubín é trepidante. Tras estudar deseño gráfico se lanzou ao mundo do cómic, a animación e a ilustración, converténdose axiña nun dos integrantes fundamentais do colectivo Polaqia, con presenza obrigada na súa publicación Barsowia, así como na revista infantil Golfiño, editada pola Voz de Galicia, e Dúas veces breve. Coa súa primeira obra longa, El circo del desaliento, foi nomeado como autor revelación no Salón Internacional do Cómic de Barcelona de 2006. Tamén gañou o primeiro premio Castelao da Deputación provincial da Coruña con Onde ninguén pode chegar. A súa seguinte novela gráfica, La tetería del oso malayo, publicada en 2006, e editada en Francia, Italia e a República Checa, obtivo catro nomeamentos aos premios do Salón do Cómic da cidade condal, levándose finalmente o galardón ao autor revelación, ademais de colocalo como finalista do I Premio Nacional do Cómic. Seguiron Cuaderno de tormentas, unha vez máis nomeado ao mellor debuxo na cita de Barcelona; a codirección de Espíritu del bosque, unha longametraxe de animación; a adaptación ao cómic de Romeo y Julieta, de Shakespeare; El monte de las ánimas, de Gustavo Adolfo Bécquer e a actualización en cómic do mito de Heracles en dous tomos: El héroe.
A partir deste momento comeza a traballar intensamente para o mercado estadounidense. Ocúpase consecutivamente dunha adaptación do poema épico Beowulf en colaboración con Santiago García, dúas spin-off de Battling Boy, de Paul Pop, así como La ficción, xunto co guionista Curt Pires. Seguiranlle Ether, xunto a Matt Kindt e, posteriormente, un dos arcos da serie Rumble, con guion de John Arcudi, e varios episodios da serie Black Hammer, con guións de Jeff Lemire.
En 2016 estivo nomeado a catro premios Eisner: mellor debuxante/entintador, mellor adaptación doutro medio, mellor cor e mellor serie de continuidade. Rubín non deixou de traballar para o mercado español: realizou Miguel EN Cervantes, con Miguelanxo Prado, o director de Viñetas, e Gran Hotel Abismo, xunto con Marcos Prior. Na actualidade prepara un tomo unitario de Cosmic detective, xunto a Jeff Lemire e Matt Kindt e, para o mercado español, Fuego, a súa nova novela gráfica como autor completo, que verá a luz a finais deste ano.
FERNANDO DE FELIPE, O DEBUXANTE REFERENTE DO CÓMIC ESPAÑOL, E MAIS EMMA RÍOS E DAVID RUBÍN, ARTISTAS GALEGOS DE PROXECCIÓN INTERNACIONAL, DEPARTEN MAÑÁ COS AFECCIONADOS DE VIÑETASViñetas desde o Atlántico2022-08-10T11:46:38+02:00
DANI BERMÚDEZ E FIDEL DE TOVAR, OS REFERENTES DO MANGA EN ESPAÑA, E MAIS O DEBUXANTE DA OSCARIZADA ANIMACIÓN DE SPIDERMAN, JESÚS ALONSO IGLESIAS, PROTAGONIZAN VIÑETAS ESTE MÉRCORES
DANI BERMÚDEZ E FIDEL DE TOVAR, OS REFERENTES DO MANGA EN ESPAÑA, E MAIS O DEBUXANTE DA OSCARIZADA ANIMACIÓN DE SPIDERMAN, JESÚS ALONSO IGLESIAS, PROTAGONIZAN VIÑETAS ESTE MÉRCORES
DANI BERMÚDEZ E FIDEL DE TOVAR, OS REFERENTES DO MANGA EN ESPAÑA, E MAIS O DEBUXANTE DA OSCARIZADA ANIMACIÓN DE SPIDERMAN, JESÚS ALONSO IGLESIAS, PROTAGONIZAN VIÑETAS ESTE MÉRCORES
Viñetas desde o Atlántico2022-08-10T12:07:32+02:00
Os encontros cos afeccionados serán, coma sempre, na sala de conferencias do Kiosco Alfonso, sede central do salón do cómic coruñés
DANI BERMÚDEZ E FIDEL DE TOVAR, OS REFERENTES DO MANGA EN ESPAÑA, E MAIS O DEBUXANTE DA OSCARIZADA ANIMACIÓN DE SPIDERMAN, JESÚS ALONSO IGLESIAS, PROTAGONIZAN VIÑETAS ESTE MÉRCORES
Bermúdez e De Tovar son debuxante e guionista, respectivamente, das aclamadas Arashiyama e Liquid memories, obras que, por primeira vez, se alzaron dúas veces consecutivas co premio do festival Manga Barcelona (18.15 h). O debuxante que achegou o seu talento a unha das producións de Marvel máis valoradas dos últimos anos ten quenda ás 19.30 horas.
O Salón do Cómic da Coruña Viñetas desde o Atlántico enfronta o ecuador da súa 25 edición co mesmo éxito de público diverso e interxeracional que o caracterizou durante o seu cuarto de século de existencia. Unha efemérides que a organización quixo aproveitar para repasar o que sucedeu na banda deseñada nestas dúas décadas e media transcorridas desde a creación do festival promovido polo Concello coruñés. Esta mirada inclúe exposicións de orixinais de autores que están a protagonizar o cambio actual do cómic español e tamén os daqueles que triunfaron nos seus múltiples mundos paralelos, como os protagonistas das charlas de mañá mércores: o tándem Fidel de Tovar (guionista) e Dani Bermúdez (debuxante), referentes do manga feito en España, e Jesús Alonso Iglesias, responsable da imaxe de Spiderman, o último grande éxito de animación cinematográfica estadounidense, gañadora dun Óscar.
Bermúdez e De Tovar departirán cos afeccionados a partir das 18.15 horas e Alonso Iglesias farao desde as 19.30 h. Coma sempre, os encontros cos autores serán na sala de conferencias do Kiosco Alfonso, sede central de Viñetas. Ademáis da asistencia presencial, as conversas poderanse seguir en directo a través da canle de Youtube de Viñetas, nesta ligazón  ConversasViñetas
A fascinación que comparten polo idioma e mais a cultura xaponesa o debuxante Dani Bermúdez e o guionista Fidel de Tovar cristalizou nun equipo creativo de manga occidental, “mangakas”, con éxitos editoriais multipremiados como Arashiyama, la montaña de los deseos (2017), obra gañadora do concurso manga de Norma Editorial, premio ao mellor mangaka español no Héroes Manga Madrid 2018 e, ademais, proposta gañadora do festival Manga Barcelona. O seu seguinte traballo Liquid memories obtivo tamén o premio á Mellor Manga Nacional no Manga da cidade condal, convertendo aos autores nos primeiros en alzarse con este galardón dúas veces consecutivas.
Dani Bermúdez estudou Belas Artes na escola Llotja e Ilustración na escola Joso. En 2005 publicou a súa primeira serie manga, Onegai Señorita, na revista Line Magazine. Tamén participou en dúas obras colectivas, ambas publicadas por Letrablanka Editorial: Let’s cook! (2012) e Olympics (2013). Fidel de Tovar formouse en narración no Ateneo de escritura de Barcelona e en fotografía documental no CFD. A atracción pola cultura nipoa levoulle a crear en 2013 a fotorreportaxe Hanami sobre a floración da cerdeira en Xapón, coa que gañou o premio ao mellor documental de revista Piel de Foto. Tamén foi publicado na revista sobre tendencias xaponesas Eikyô.
Arashiyama foi o primeiro traballo de ambos os dous, un coma debuxante único e o outro coma guionista. Trátase dun  relato que parte dunha antiga lenda: quen coroa o Arashiyama á noitiña do cuarto día de lúa chea do ano, obtén un desexo dos deuses. Por iso é polo que os pequenos Shin e Sumie escápense de casa da súa avoa para pedirlles que os seus pais regresen da súa “longa viaxe polo ceo”. Desde que traballan de consún, Bermúdez e De Tovar traducen, maquetan e deseñan para varias editoriais. Adoitan amosar o seu proceso de creación en directo a través de Twitch.
Os orixinais da obra deste tándem creativo exhíbense na sala de exposicións municipal Palexco.
Oscar á mellor animación 20219
Jesús Alonso Iglesias é licenciado en Belas Artes pola Universidade de Madrid. Traballou no campo do deseño, a ilustración e a animación nos estudos Milímetros e Fanciful Arts. Neste último campo achegou o seu talento a unha das producións de Marvel máis valoradas dos últimos anos e gañadora do Óscar á mellor película de animación en 2019: Spider-man. Un nuevo universo.  Nunha primeira fase participou no deseño de personaxes xunto a outros artistas para, posteriormente, levar a cabo o seu desenvolvemento final xunto a Shiyoon Kim. Debutou no cómic en 2010 con Silhouette, guionizado por Víctor Santos, un súper heroe que protexe París da ocupación nazi durante a II Guerra Mundial. Dous anos máis tarde, Alonso Iglesias e Santos volven sobre este mesmo personaxe en Silhoutte. Arcángeles oscuros.
A súa carreira dá un salto cualitativo con El Fantasma de Gaudí (2015), obra na que asina o guión El Torres e que lles valeu o Premio a Mellor Obra no Salón do Cómic de Barcelona 2016 e o nomeamento aos premios Eisner e Harvey de 2018. En 2016 publicou PDM. Paquet de Merda, o seu primeiro traballo para o mercado francobelga. Trátase dunha autobiografía de ficción do propio guionista, Pierre Paquet, director da editorial francesa homónima que co-protagoniza a obra co seu can. Ao ano seguinte, Alonso Iglesias deu un nuevo xiro á súa carreira con Los Dalton, obra baseada nos arquienemigos de Lucky Luke. Con guión de Olivier Visonneau e un enfoque realista, conta como os famosos irmáns, perseguidos por todos os corpos de policía do país, deciden fuxir a Arxentina.
Os orixinais de Jesús Alonso Iglesias están no Kiosco Alfonso.
Ademais das salas de exposicións municipais nas que se exhiben os orixinais dos autores invitados –Kiosco Alfonso, Palexco, Pazo de María Pita e Salvador de Madariaga-, a 25 edición de Viñetas desde o Atlántico esténdese por outros espazos. A Torre de Hércules multiplicarase por vinte e cinco. No monumento símbolo da cidade están os carteis que foron a imaxe do salón internacional neste cuarto de século, incluído o deste 25 aniversario, obra de Miguelanxo Prado (como o foi aquel da primeira edición). O cartel serviu asemade de inspiración do selo correos conmemorativo desta vixésima quinta Viñetas.
O festival recupera como espazo expositivo o Aquarium Finisterrae. Alí está Viñetas: a ciencia dos océanos, unha exposición comisariada por Toni Guiral que achega aos visitantes ao mundo científico a través do cómic e que está dedicada á memoria de Paco Franco (Francisco Franco del Amo), director técnico  do centro, científico e amigo leal do festival, falecido en setembro do pasado ano.
DANI BERMÚDEZ E FIDEL DE TOVAR, OS REFERENTES DO MANGA EN ESPAÑA, E MAIS O DEBUXANTE DA OSCARIZADA ANIMACIÓN DE SPIDERMAN, JESÚS ALONSO IGLESIAS, PROTAGONIZAN VIÑETAS ESTE MÉRCORESViñetas desde o Atlántico2022-08-10T12:07:32+02:00
ALICIA JARABA, MAYTE ALVARADO E BORJA GONZÁLEZ PROTAGONIZAN OS PRIMEIROS ENCONTROS COS AFECCIONADOS DA 25 EDICIÓN DE VIÑETAS DESDE O ATLÁNTICO
ALICIA JARABA, MAYTE ALVARADO E BORJA GONZÁLEZ PROTAGONIZAN OS PRIMEIROS ENCONTROS COS AFECCIONADOS DA 25 EDICIÓN DE VIÑETAS DESDE O ATLÁNTICO
ALICIA JARABA, MAYTE ALVARADO E BORJA GONZÁLEZ PROTAGONIZAN OS PRIMEIROS ENCONTROS COS AFECCIONADOS DA 25 EDICIÓN DE VIÑETAS DESDE O ATLÁNTICO
Viñetas desde o Atlántico2022-08-08T13:25:51+02:00
As charlas cos debuxantes invitados serán a partir das 18.15 horas na sala de conferencias do Kiosco Alfonso, sede central do festival coruñés
ALICIA JARABA, MAYTE ALVARADO E BORJA GONZÁLEZ PROTAGONIZAN OS PRIMEIROS ENCONTROS COS AFECCIONADOS DA 25 EDICIÓN DE VIÑETAS DESDE O ATLÁNTICO
Os tres autores, que representan as propostas das novas xeracións da banda deseñada no noso país, asinan algunhas das obras triunfadoras de crítica e público dos dous últimos anos: “Soy la Malinche” (Jaraba), “La isla” (Alvarado) e “Grito Nocturno” (González)
Alicia Jaraba, Mayte Alvarado e Borja González serán os encargados de abrir mañá martes as charlas dos debuxantes convidados á nova edición do Salón Internacional Viñetas desde o Atlántico que, promovido polo Concello da Coruña, este 2022 celebra o seu 25 aniversario. Os tres artistas representan algunhas das propostas das novas xeracións do cómic español; creadores e creadoras que, como sinala o director do festival Miguelanxo Prado, “aínda eran mozos ou mesmo nenos lectores de cómics” cando naceu Viñetas. A partir de mañá tamén abrirán ao público todas as salas de exposicións no seu horario habitual (de 12 a 14 horas e de 18 a 22 horas), así como a feira editorial, a Rúa da BD, nos xardíns de Méndez Núñez. Ademáis da asistencia presencial, as conversas poderanse seguir en directo a través da canle de Youtube de Viñetas, nesta ligazón  ConversasViñetas.
A primeira en comparecer de diante dos afeccionados (18.15 horas, no salón de actos do Kiosco Alfonso) seráAlicia Jaraba. Filla dun autor de cómic, viviu todo ese proceso ben de preto a través da actividade profesional do seu pai, a quen seguiu dende nena de festival en festival ata converterse no que hoxe xa é, unha autora que triunfou con “Soy la Malinche”. A debuxante viguesa, licenciada en Filoloxía Hispánica e Francesa, comezou a traballar en banda deseñada en 2017 coa publicación en Francia de dous libros da serie Les détectives du surnaturel, con guión de N. M. Zimmermann, e posteriormente a novela gráfica L’onde Dolto, con guión de Séverine Vidal. No noso país deuse a coñecer coa antoloxía O puño e a letra, onde 40 autores adaptan poemas de Yolanda Castaño no que se considera o primeiro libro de Cómic poetry (diálogo entre poesía e cómic) da historieta galega.
Este 2022 debutou como autora completa coa citada Soy la Malinche, unha novela gráfica sobre un dos personaxes femininos máis controvertidos da Historia de México. Ambientada no século XVI, conta a vida de Malinalli, a filla dun xefe de clan centroamericano, que tras a morte do seu , é vendida como escrava. Grazas ao seu coñecemento de varias linguas da rexión, acaba converténdose, aos seus 18 anos, na Malinche, a intérprete dos conquistadores españois, conselleira e amante de Hernán Cortés.
“La Isla” e “Grito nocturno”
Os afeccionados poderán laretar posteriormente (19.30 horas) con Mayte Alvarado e Borja González. Alvarado é autora de cómic e ilustradora. Ilustrou libros como A casa de Bernarda Alba e publicou obras como El lago e Descalzos: los doce apóstolos de México, un encargo do Centro Estremeño de Estudos e Colaboración con Iberoamérica, que relata a viaxe, en 1524, dun grupo de frades franciscanos coa misión de evanxelizar o Novo Mundo. Alvarado deixa aí patente a súa enorme madurez gráfica e o seu talento no uso da cor. La Isla, publicado en 2021, é o seu cómic máis extenso e complexo ata a data. O conto céntrase nos habitantes dunha illa que viven baixo a ameaza dunha antiga lenda. É unha historia poética e inquietante, que xoga coas lendas da tradición das vilas costeiras, na que Mayte Alvarado, a través do seu rechamante debuxo, explora, con grande acerto, as posibilidades gráficas do medio. A novela deulle este ano o premio a mellor autora emerxente da ACDCómic e o premio Antifaz do Salón do Cómic de Valencia á mellor obra nacional publicada en 2021.
Borja González é ilustrador e historietista autodidacta. A súa primeira obra en solitario foi La boca del lobo, unha biografía ficticia do pintor pacense Antonio Juez e Carolina Coronado. A súa confirmación como autor de novela gráfica foi en 2018 coa publicación de The Black Holes. A ausencia de rostros nos personaxes, o aire poético, ás veces estraño e, sobre todo, un extraordinario dominio do que non se mostra na historia, convertérono nun dos autores de referencia entre os novos creadores da banda deseñada española. A publicación da súa seguinte obra, Grito nocturno (2021), non fixo máis que confirmar o seu talento e cumprir con fartura as expectativas, ao converterse nun éxito de vendas desde a súa publicación. Actualmente, ademais do seu traballo como guionista de cómic, dirixe, xunto a Mayte Alvarado, o proxecto Spiderland/Snake, dedicado á difusión de fanzines e cómic en liña onde se pode ler a súa obra The Unseen Records.
As exposicións de orixinais dos tres autores encargados de abrir o calendario de charlas desta especial edición vodas de prata de Viñetas desde o Atlántico exhíbense na Sala Municipal Palexco.
A exhibición de orixinais é un dos sinais de identidade do Salón Internacional de Cómic coruñés. “Os creadores son -somos- moi protectores cos orixinais e resulta complicado conseguir un Salón como este onde o que prima é a exposición de debuxos; e iso é posible grazas á sona que nos gañamos no sector, coidando ao autor e á obra”, sinala o director do festival, Miguelanxo Prado. O obxectivo, desde un principio, foi facer de Viñetas un salón de autor, onde fose posible un encontro sosegado entre afeccionados e creadores. “Conseguímolo. Hoxe é un punto de referencia. As charlas entre debuxantes, guionistas e mais os fan son un éxito edición tras edición. Para calquera afeccionado poder escoitar a un artista explicar en directo o proceso creativo de cada personaxe, a historia ou a anécdota, é un luxo”, asegura Prado.
ALICIA JARABA, MAYTE ALVARADO E BORJA GONZÁLEZ PROTAGONIZAN OS PRIMEIROS ENCONTROS COS AFECCIONADOS DA 25 EDICIÓN DE VIÑETAS DESDE O ATLÁNTICOViñetas desde o Atlántico2022-08-08T13:25:51+02:00
A 25 EDICIÓN DE VIÑETAS DESDE O ATLÁNTICO CONTARÁ COA PRESENZA DE DESTACADOS CREADORES E CREADORAS DA NOVENA ARTE
A 25 EDICIÓN DE VIÑETAS DESDE O ATLÁNTICO CONTARÁ COA PRESENZA DE DESTACADOS CREADORES E CREADORAS DA NOVENA ARTE
A 25 EDICIÓN DE VIÑETAS DESDE O ATLÁNTICO CONTARÁ COA PRESENZA DE DESTACADOS CREADORES E CREADORAS DA NOVENA ARTE
Viñetas desde o Atlántico2022-08-05T11:27:50+02:00
A cita anual da Coruña co Cómic abrirá oficialmente as súas portas o luns día 8, ás 19 horas
A 25 EDICIÓN DE VIÑETAS DESDE O ATLÁNTICO CONTARÁ COA PRESENZA DE DESTACADOS CREADORES E CREADORAS DA NOVENA ARTE
Jesús Alonso Iglesias, responsable da imaxe do último e oscarizado gran éxito de animación cinematográfica, “Spider-man, un nuevo universo” será un dos convidados.
O Palacio de María Pita acolle dúas mostras excepcionais, a de Juanjo Guarnido, e a de Juan Díaz Canales, con orixinais de “El Buscón,” do último  Blacksad e outras obras destes creadores superventas.
David Rubín e Emma Ríos expoñerán asemade os seus últimos traballos.
A Esther de Purita Campos incorpórase esta edición á familia de figuras que toman cada verán A Coruña.
Figuras troqueladas de Blacksad, Xabarín e Hellboy prestaranse a que os fan lles poñan cara
O luns día 8, ás 19 horas, o Kiosco Alfonso acollerá a inauguración do Salón Internacional do Cómic Viñetas desde o Atlántico. Un clásico cada agosto. Só que nesta ocasión o aniversario é máis que especial. Viñetas ten 25 anos. Os seus primeiros 25 anos. Un bo momento para facer repaso do que nestas dúas décadas e media aconteceu no sector da novena arte.
Os creadores convidados pola organización do festival nesta 25 edición conforman o pasado, o presente e mais o futuro da banda deseñada. Achéganse ata Viñetas artistas noveis, emerxentes e consagrados. Todos eles relevantes nos distintos campos polos que transita o cómic e a novela gráfica, a animación ou o cinema. Así, estará na Coruña Alicia Jaraba, que sorprendeu a todos coa súa obra “Soy la Malinche”. Acudirán David Rubín (Gran hotel Abismo) ou Emma Ríos (A cousa do pantano: Contos da ciénaga), hoxe dous creadores consagrados internacionalmente que nas primeiras edicións de Viñetas só eran un par de xoves afeccionados. Estarán tamén Juanjo Guarnido e Juan Díaz Canales, autores de obras ultra editadas en todas as linguas e en todos os países e cun mercado universal, para amosar os orixinais de “El Buscón en las Indias” –que, con guión de Alain Ayroles e debuxos de Guarnido, retoma as desventuras do soado pícaro de Quevedo alí onde a novela as deixou- ou do sexto Blacksad, titulado Todo Cae,  no que o tándem Guarnido e Canales leva ao protagonista de regreso a Nova York. Os afeccionados aos súper heroes gozarán coa obra de Jesús Alonso Iglesias, o responsable da imaxe do último e oscarizado grande éxito de animación cinematográfica, Spider-man, un nuevo universo.
Viñetas contará tamén con un referente el el sector, Fernando de Felipe (El hombre que ríe, Museum), e virán Borja González(Grito nocturno), Mayte Alvarado (La Isla) ou Fidel de Tovar e Dani Bermúdez, referentes do manga español (Liquid memories, El tiempo de los tres). Estará Pierre Alary, un dos creadores máis relevantes do mercado francobelga, que sorprendeu coa súa versión libre de El Zorro titulada Don Vega e pola súa adaptación do personaxe de  Conan o Bárbaro no relato La reina de la costa negra. Carlos Portela e Sergi San Julián volven a Viñetas coa súa novela gráfica A Conta Atrás, que inclúe a segunda parte ata o de agora inédita e que nos traslada de novo á traxedia do Prestige.
Haberá tamén espazo para o Premio Castelao de Banda Deseñada da Deputación da Coruña. Así, a Sala de Exposicións Salvador de Madariaga acollerá os orixinais da obra galardoada en 2021, “Nós seis”, de Julia Lago. Alí se verá “María Casares. En tres actos”, de Inés Vázquez, Rubén Rial e Dani Xove, con guión de Manuel L. Poy. Está editado polo Concello da Coruña e a ilustración da cuberta é de Camille Benyamina.
Ademais das exposicións de orixinais, durante toda a semana hai programadas charlas nas que os creadores convidados conversarán cos seus seguidores. Toda a información de datas e horarios está ao dispor dos interesados no portal web de Viñetas: www.vinetasdesdeoatlantico.com.
A ciencia dos océanos
O Aquarium Finisterrae acollerá a mostra “Viñetas: a ciencia dos océanos”, comisariada por Toni Guiral, que nos achegará ao mundo científico a través do cómic e que estará dedicada á memoria de Paco Franco (Francisco Franco del Amo), o director técnico do acuario coruñés, científico e amigo leal do festival, falecido en setembro do ano pasado.
Esther incorpórase á familia
Nesta edición singular incorpórase á familia de Viñetas a Esther de Purita Campos, que compartirá espazo e selfies con Batman, Spiderman, Superman, os Simpson, Pitufina, o Príncipe Valente, Astérix e Obélix, Mortadelo e Filemón, Blacksad ou Corto Maltés. Ademais, os afeccionados terán a oportunidade de poñerlles ás súas caras ás figuras troqueladas de Blacksad, Hellboy e Xabarín.
A Torre de Hércules multiplicarase por vinte e cinco. Ese monumento tan simbólico acollerá os carteis que foron a imaxe do Salón Internacional do Cómic neste cuarto de século. E diante do Kiosco Alfonso, a Rúa dá BD abrirá as súas portas para que as librarías especializadas e as editoriais presenten e vendan, durante toda a semana, as últimas novidades publicadas.
A 25 EDICIÓN DE VIÑETAS DESDE O ATLÁNTICO CONTARÁ COA PRESENZA DE DESTACADOS CREADORES E CREADORAS DA NOVENA ARTEViñetas desde o Atlántico2022-08-05T11:27:50+02:00
CORREOS EMITE UN SELO CONMEMORATIVO DO 25 ANIVERSARIO DE VIÑETAS DESDE O ATLÁNTICO
CORREOS EMITE UN SELO CONMEMORATIVO DO 25 ANIVERSARIO DE VIÑETAS DESDE O ATLÁNTICO
CORREOS EMITE UN SELO CONMEMORATIVO DO 25 ANIVERSARIO DE VIÑETAS DESDE O ATLÁNTICO
Viñetas desde o Atlántico2022-08-05T11:27:01+02:00
Ilustrado co cartel da presente edición do Salón Internacional do Cómic da Coruña, obra do seu director, o debuxante Miguelanxo Prado
CORREOS EMITE UN SELO CONMEMORATIVO DO 25 ANIVERSARIO DE VIÑETAS DESDE O ATLÁNTICO
A alcaldesa da Coruña, Inés Rey, foi a encargada de cuñar o primeiro selo da edición durante o acto de presentación do programa oficial de Viñetas desde o Atlántico 2022 que abrirá as suas portas o luns 8 de agosto.
Trátase dunha tirada oficial de selos personalizados de Tarifa A, para uso en sobres normalizados e franqueo en territorio nacional e illas. Tamén se lanzou un sobre conmemorativo do primeiro día de circulación do selo
Viñetas desde o Atlántico xa ten o seu selo. Coincidindo cunha celebración tan especial, as súas vodas de prata, Correos emitiu un selo ilustrado co cartel oficial deste 25 aniversario do Festival Internacional do Cómic da Coruña, obra do seu director, o debuxante Miguelanxo Prado.
A tirada deste selo conmemorativo é a oficial para selos personalizados de tarifa A, isto é, os que poden usarse en sobres normalizados ata 20 gramos de peso que circulen dentro do territorio nacional e illas. Ademais editouse un sobre conmemorativo do primeiro día de circulación do selo en cuestión.
A imaxe que ilustra o selo ten como protagonista á Torre de Hércules, un emblema que figura en todos os carteis que ao longo deste cuarto de século serviron para presentar cada edición do festival. Non en balde, esa é a única condición que se lle impón aos autores convidados a deseñalo,  os máis destacados creadores que pasaron polo Salón Internacional do Cómic ao longo destes anos.Todo un luxo.
A presentación do mesmo tivo lugar hoxe, coincidindo coa difusión do programa de Viñetas desde o Atlántico 2022 no Concello coruñés. A alcaldesa da Coruña, Inés Rey, foi a encargada de cuñar o primeiro selo nun acto ao que asistiu Francisco Javier Varela Castro, director da Oficina Principal de Correos da cidade, e José Luis Rey, presidente da Sociedade Filatélica de A Coruña.
CORREOS EMITE UN SELO CONMEMORATIVO DO 25 ANIVERSARIO DE VIÑETAS DESDE O ATLÁNTICOViñetas desde o Atlántico2022-08-05T11:27:01+02:00
O AGARIMO CÓMPLICE DUNHA CIDADE QUE SE ENTREGA A VIÑETAS
O ABARROTE CÓMPLICE DUNHA CIDADE QUE SE ENTREGA A VIÑETAS
O PROGRAMA DE VIÑETAS INCLÚE ESTE VENRES UNHA DAS SÚAS CITAS MÁIS AGARDADAS: A PRIMEIRA SESIÓN DE FIRMAS COS AUTORES E AS AUTORAS
Viñetas desde o Atlántico, Festival Internacional de la Historieta de A Coruña - 8 a 14 agosto 2022.
Avatar Viñetas 2022 @vinetasdesde ·
Ata o 4 setembro👇
SALA MUNICIPAL EXPOSICIONES SALVADOR DE MADARIAGA
· MARÍA CASARES: En tres actos
· JULIA LAGO: Nós seis. Premio Castelao da Deputación da Coruña 2021
🎫 ENTRADA DE BALDE
📌 Rúa Durán Lóriga, 10
⏰ 12:00 a 14:00 / 18:00 a 21:00
Reply on Twitter 1560235547506900993 Retweet on Twitter 1560235547506900993 3 Like on Twitter 1560235547506900993 9 Twitter 1560235547506900993
Plaza de María Pita, 1. 15001 A Coruña
981 184 200 | 010
O AGARIMO CÓMPLICE DUNHA CIDADE QUE SE ENTREGA A VIÑETAS
O ABARROTE CÓMPLICE DUNHA CIDADE QUE SE ENTREGA A VIÑETAS
O PROGRAMA DE VIÑETAS INCLÚE ESTE VENRES UNHA DAS SÚAS CITAS MÁIS AGARDADAS: A PRIMEIRA SESIÓN DE FIRMAS COS AUTORES E AS AUTORAS
Viñetas desde o Atlántico, Festival Internacional de la Historieta de A Coruña - 8 a 14 agosto 2022.
Avatar Viñetas 2022 @vinetasdesde ·
Ata o 4 setembro👇
SALA MUNICIPAL EXPOSICIONES SALVADOR DE MADARIAGA
· MARÍA CASARES: En tres actos
· JULIA LAGO: Nós seis. Premio Castelao da Deputación da Coruña 2021
🎫 ENTRADA DE BALDE
📌 Rúa Durán Lóriga, 10
⏰ 12:00 a 14:00 / 18:00 a 21:00
Reply on Twitter 1560235547506900993 Retweet on Twitter 1560235547506900993 3 Like on Twitter 1560235547506900993 9 Twitter 1560235547506900993